钦定古今图书集成/明伦汇编/氏族典/第322卷 > 《廖用贤尚友录》 > 滕修
## 钦定古今图书集成/明伦汇编/氏族典/第322卷 > 《廖用贤尚友录》 > 滕修

按《晋书滕修传》，“修字显先，南阳西鄂人也。仕吴为将
帅，封西鄂侯。孙皓时为广州刺史，甚有威惠，征为执
金吾。广州部曲督郭马等为乱，皓以为使持节都督
广州军事讨之。王师伐吴，修率众赴难，至巴丘而皓
已降，乃缟素流涕而还。诏以修为安南将军广州牧，
封武当侯。太康九年卒，赐谥曰忠。”